Ehdotus NEUVOSTON PÄÄTÖS etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen /* COM/2014/0193 final - 2014/0105 (NLE) */





PERUSTELUT 1. EHDOTUKSEN TAUSTA Etuuskohteluun oikeuttavia Paneurooppa–Välimeri-alkuperäsääntöjä koskevassa alueellisessa yleissopimuksessa[1], jäljempänä ”yleissopimus”, on sopimuspuolten välillä tehtyjen asiaankuuluvien sopimusten mukaisesti kaupattavien tavaroiden alkuperää koskevat määräykset. Yleissopimuksen 3 artiklalla perustetaan sekakomitea, jossa kaikki sopimuspuolet ovat edustettuina ja joka vahvistaa oman työjärjestyksensä. Neuvoston päätöksen 2013/94/EU[2] 3 artiklassa säädetään, että komissio edustaa Euroopan unionia sekakomiteassa. Neuvoston olisi vahvistettava sekakomiteassa esitettävä EU:n kanta sekakomitean työjärjestyksen hyväksymiseen. 2. INTRESSITAHOJEN KUULEMINEN JA VAIKUTUSTEN ARVIOINNIT Jäsenvaltioille annettiin työjärjestysluonnos tiedoksi 15. ja 16. heinäkuuta 2013 pidetyssä tullikoodeksikomitean alkuperäjaoston kokouksessa. Sopimuspuolia kuultiin Paneurooppa–Välimeri-työryhmän kokouksissa 30. ja 31. lokakuuta 2012 sekä 14. ja 15. toukokuuta 2013, ja ne saivat päätökseen epäviralliset keskustelut työjärjestysluonnoksesta yleissopimuksen sekakomitean ensimmäisessä kokouksessa 29. lokakuuta 2013. 3. EHDOTUKSEEN LIITTYVÄT OIKEUDELLISET NÄKÖKOHDAT Neuvoston direktiivin oikeusperusta on Euroopan unionin toiminnasta tehdyn sopimuksen 207 artiklan 4 kohdan ensimmäinen alakohta yhdessä sen 218 artiklan 9 kohdan kanssa. Ehdotus kuuluu unionin yksinomaiseen toimivaltaan. Toissijaisuusperiaatetta ei sen vuoksi sovelleta. Ehdotettu sääntelytapa: neuvoston päätös. 2014/0105 (NLE) Ehdotus NEUVOSTON PÄÄTÖS etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetussa sekakomiteassa Euroopan unionin puolesta esitettävästä kannasta sekakomitean työjärjestyksen vahvistamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen[3], ottaa huomioon Euroopan komission ehdotuksen, sekä katsoo seuraavaa: (1) Etuuskohteluun oikeuttavia Paneurooppa–Välimeri-alkuperäsääntöjä koskeva alueellinen yleissopimus, jäljempänä ’yleissopimus’, tuli voimaan 1 päivänä joulukuuta 2012. (2) Yleissopimuksen 3 artiklan 1 kohdalla perustetaan sekakomitea, jossa kaikki sopimuspuolet ovat edustettuina. (3) Neuvoston päätöksen 2013/94/EU[4] 3 artiklassa säädetään, että komissio edustaa unionia sekakomiteassa. (4) Yleissopimuksen 3 artiklan 4 kohdan mukaan sekakomitea vahvistaa oman työjärjestyksensä. (5) Sekakomiteassa esitettävänä unionin kantana olisi oltava työjärjestyksen hyväksymisen puolesta äänestäminen, ON HYVÄKSYNYT TÄMÄN PÄÄTÖKSEN: 1 artikla Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sekakomiteassa esitettävä Euroopan unionin kanta työjärjestyksen hyväksymiseen perustuu tämän päätöksen liitteenä olevaan työjärjestysluonnokseen. Unionin edustajat voivat hyväksyä sekakomiteassa päätösluonnokseen tehtävät vähäiset muutokset ilman uutta neuvoston päätöstä. 2 artikla Kun sekakomitean päätös on hyväksytty, se julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 54, 26.2.2013, s. 4. [2] EUVL L 54, 26.2.2013, s. 3. [3] EUVL L 54, 26.2.2013, s. 4. [4] Neuvoston päätös 2013/94/EU, annettu 26 päivänä maaliskuuta 2012, etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen tekemisestä (EUVL L 54, 26.2.2013, s. 3). Luonnos etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sekakomitean päätös N:o 1/2014 annettu sekakomitean työjärjestyksen hyväksymisestä SEKAKOMITEA, joka ottaa huomioon etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen ja erityisesti sen 3 artiklan, sekä katsoo seuraavaa: 1) Etuuskohteluun oikeuttavia Paneurooppa–Välimeri-alkuperäsääntöjä koskeva alueellinen yleissopimus, jäljempänä ’yleissopimus’, tuli voimaan 1 päivänä joulukuuta 2012. 2) Yleissopimuksen 3 artiklan 1 kohdalla perustetaan sekakomitea, jossa kaikki sopimuspuolet ovat edustettuina. 3) Yleissopimuksen 3 artiklan 4 kohdan mukaan sekakomitea vahvistaa oman työjärjestyksensä, ON HYVÄKSYNYT TÄMÄN PÄÄTÖKSEN: Ainoa artikla Hyväksytään tämän päätöksen liitteessä I oleva etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sekakomitean työjärjestys. Tehty Brysselissä Sekakomitean puolesta Puheenjohtaja Liite Etuuskohteluun oikeuttavia Paneurooppa–Välimeri-alkuperäsääntöjä koskevalla alueellisella yleissopimuksella perustetun SEKAKOMITEAN TYÖJÄRJESTYS 1 artikla Kokoonpano 1. Sekakomiteassa, jäljempänä ’komitea’, on edustajia – etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen, jäljempänä ’yleissopimus’, 1 artiklan 3 kohdassa tarkoitetuista sopimuspuolista, joissa yleissopimus on tullut voimaan, ja – sopimuspuolista, jotka ovat tosiasiallisesti liittyneet yleissopimukseen sen 5 artiklan 6 kohdan mukaisesti, jäljempänä ’sopimuspuolet, joissa yleissopimus on tullut voimaan’. Sopimuspuolilla, joissa yleissopimus on tullut voimaan, on äänestysoikeus. Kullakin sopimuspuolella on yksi ääni. 2. Yleissopimuksen 1 artiklan 3 kohdassa tarkoitetuilla sopimuspuolilla, joissa yleissopimus ei ole vielä tullut voimaan, ja kolmansilla mailla, joita komitea on pyytänyt liittymään yleissopimukseen, on yleissopimuksen 5 artiklan 9 kohdan mukainen tarkkailijan asema komiteassa. Tällaisilla sopimuspuolilla, jäljempänä ”sopimuspuolet, joilla on tarkkailijan asema” ei ole äänioikeutta. Ne voivat kuitenkin osallistua aktiivisesti komitean keskustelufoorumiin ja esittää ehdotuksia. 3. Euroopan vapaakauppaliiton (EFTA) Agadirin sopimuksen sihteeristöllä ja Keski-Euroopan vapaakauppa-alueen sihteeristöllä on myös tarkkailijan asema komiteassa. Tarvittaessa komitea voi päättää kutsua tilapäisesti muitakin tarkkailijoita, jos yksikään sopimuspuoli ei tätä vastusta. Ensimmäisessä ja toisessa alakohdassa tarkoitetuilla tarkkailijoilla ei ole äänioikeutta; ne voivat kuitenkin osallistua aktiivisesti komitean keskustelufoorumiin ja esittää ehdotuksia. 4. Ennen kutakin komitean kokousta 1, 2 ja 3 kohdassa tarkoitettujen komitean jäsenten, jäljempänä ’komitean jäsenet’, on ilmoitettava sihteeristölle kirjallisesti valtuuskuntansa kokoonpano. Edustajia saa yleensä olla enintään kolme valtuuskuntaa kohti. Kokoonpanon muuttumisesta on ilmoitettava kirjallisesti sihteeristölle viimeistään seitsemän kalenteripäivää ennen kokousta. 2 artikla Puheenjohtaja Komitean puheenjohtajana toimii edustaja Euroopan komissiosta, jäljempänä ’komissio’. 3 artikla Sihteeristö Komissio toimii komitean ja tarvittaessa myös 13 artiklalla perustettujen alakomiteoiden ja työryhmien sihteeristönä. 4 artikla Kirjeenvaihto 1. Komiteaa koskeva kirjeenvaihto on toimitettava periaatteessa sähköisesti komissioon komitean puheenjohtajalle osoitettuna. 2. Sihteeristön on toimitettava komitean jäsenille osoitettu kirjeenvaihto niille periaatteessa sähköisesti. 5 artikla Kokoukset 1. Puheenjohtaja kutsuu koolle komitean kokoukset joko omasta aloitteestaan tai jonkin sopimuspuolen pyynnöstä. 2. Kokoukset pidetään Brysselissä tai jossakin muussa paikassa, jos yksikään sopimuspuoli ei tätä vastusta. 3. Puheenjohtajan on tehtävä kaikkensa välttääkseen sen, että kokoukset pidetään jonkin sopimuspuolen yleisenä vapaapäivänä. Tätä varten sopimuspuolet voivat halutessaan ilmoittaa ennen kunkin kalenterivuoden päättymistä sihteeristölle seuraavan vuoden yleiset vapaapäivänsä. 4. Kokouskutsu lähetetään kaikille komitean jäsenille viimeistään kuukautta ennen kokousta. 5. Jollei komitea toisin päätä, sen kokoukset eivät ole julkisia. 6 artikla Esityslista 1. Puheenjohtaja laatii jokaisen kokouksen alustavan esityslistan. 2. Alustava esityslista toimitetaan kaikille komitean jäsenille periaatteessa viimeistään kuukautta ennen kokousta. 3. Esityslistaan voidaan lisätä pääkohtia, jos ne on toimitettu puheenjohtajalle viimeistään 15 kalenteripäivää ennen kokousta. Alustavaan esityslistaan voidaan lisätä kohtia ”muiksi asioiksi”, jos tätä pyydetään ennen esityslistan hyväksymistä. 4. Komitea hyväksyy esityslistan kunkin kokouksen alussa, jollei yksikään sopimuspuoli tätä vastusta. 7 artikla Pöytäkirja 1. Kustakin kokouksesta laaditaan pöytäkirja puheenjohtajan vastuulla. Pöytäkirjassa on mainittava kutakin esityslistan kohtaa koskevat komitean suositukset ja päätelmät ja siihen on liitettävä kokoukselle toimitetut asiakirjat ja osallistujaluettelo. 2. Puheenjohtaja lähettää pöytäkirjaluonnoksen komitean jäsenille viipymättä ja viimeistään kuukauden kuluttua kokouksesta. Komitean jäsenten on lähetettävä mahdolliset pöytäkirjaluonnosta koskevat huomautuksensa puheenjohtajalle kirjallisesti viimeistään kuukausi niiden lähettämisen jälkeen. Jos huomautuksista syntyy erimielisyyttä, asiasta keskustellaan komiteassa. Jos erimielisyyteen ei löydetä ratkaisua, asiaankuuluvat huomautukset lisätään lopullisen pöytäkirjan liitteeksi. 8 artikla Täytäntöönpano ja riitojen ratkaiseminen 1. Sopimuspuolet, joissa yleissopimus on tullut voimaan, vaihtavat näkemyksiä yleissopimuksen täytäntöönpanosta ja soveltamisesta saaduista kokemuksista ja niissä havaituista ongelmista. 2. Yleissopimuksen lisäyksessä I olevan 33 artiklan nojalla komitea pyrkii pääsemään yhteisesti hyväksyttävään ratkaisuun yleissopimuksen tulkintaan liittyvissä riita-asioissa. 9 artikla Yleissopimuksen hallinnointi 1. Sopimuspuolten, joissa yleissopimus on tullut voimaan, on ilmoitettava komitealle toistensa kanssa tekemät vapaakauppasopimukset, joissa viitataan yleissopimukseen, ja ilmoitettava sihteeristölle yleissopimuksen soveltamispäivä kyseisten vapaakauppasopimusten osalta. Sihteeristö toteuttaa tarvittavat toimet, jotta kumulaation soveltamiseksi tarvittavien vaatimusten täyttymisestä annettavat ilmoitukset julkaistaan Euroopan unionin virallisessa lehdessä. 2. Sopimuspuolten, joissa yleissopimus on tullut voimaan, on ilmoitettava komissiolle sopimuspuolten välisiin vapaakauppasopimuksiin tehdyistä muutoksista, jotka voivat vaikuttaa diagonaalisen kumulaation soveltamisedellytyksiin. 10 artikla Uusien sopimuspuolten liittyminen 1. Komitea harkitsee tallettajan toimittamaa kolmannen maan liittymishakemusta pääasiallisesti erityishakemuksen vastaanottoa seuraavassa kokouksessa. 2. Komitea harkitsee, onko syytä vahvistaa siirtymäjärjestelyjä liittyvän sopimuspuolen ja muiden osapuolten välisten vapaakauppasopimusten lopullista tekemistä odotettaessa, jotta erityisesti vältettäisiin liittyvän osapuolen kanssa tapahtuvaan kumulaatioon liittyvät epävarmuustekijät. 11 artikla Työjärjestyksen ja yleissopimuksen muutokset 1. Komitean työjärjestystä voidaan tarkastella uudelleen jonkin sellaisen sopimuspuolen pyynnöstä, jossa yleissopimus on tullut voimaan. 2. Jos asianomaiset sopimuspuolet muuttavat jotakin yleissopimuksen lisäyksessä II tarkoitettua erityismääräystä tai jos kaksi sopimuspuolta hyväksyy tällaisen erityismääräyksen, viimeksi mainittujen on toimitettava asiaankuuluva muutos sihteeristölle. 3. Sihteeristö toimittaa komitean hyväksymät yleissopimuksen muutokset, mukaan lukien lisäysten muutokset, tallettajalle ja sopimuspuolille. 12 artikla Päätökset ja suositukset 1. Päätökset ja suositukset hyväksytään sellaisten sopimuspuolten äänestyksessä, joissa yleissopimus on tullut voimaan ja jotka ovat läsnä tai edustettuina komitean kokouksissa. Päätösvaltaisuus edellyttää vähintään 2/3:aa sellaisten sopimuspuolten äänistä, joissa yleissopimus on tullut voimaan. Äänestyksestä pidättäytyminen ei estä komiteaa hyväksymästä toimia, jotka edellyttävät yksimielisyyttä. Sopimuspuolet, joissa yleissopimus on tullut voimaan, voivat edustaa enintään yhtä toista sopimuspuolta, jossa yleissopimus on tullut voimaan. Edustetun sopimuspuolen on ilmoitettava tästä puheenjohtajalle kirjallisesti ennen kokousta. Sopimuspuolten, joissa yleissopimus on tullut voimaan, on otettava huomioon tarkkailijoina toimivien sopimuspuolten esittämät lausunnot. 2. Komitean päätöksissä ja suosituksissa on oltava numero, hyväksymispäivä ja asiaan viittaava otsikko. 3. Kukin sopimuspuoli voi julkaista virallisilla kielillään omissa virallisissa lehdissään komitean päätökset ja suositukset sisäisten sääntöjensä mukaisesti. 4. Jos asia on kiireellinen ja kokousta ei voida kutsua koolle, komitea voi hyväksyä päätöksensä ja suosituksensa kirjallisella menettelyllä, jos sopimuspuolet, joissa yleissopimus on tullut voimaan, hyväksyvät tämän. Edellä 1 kohtaa sovelletaan tällaiseen kirjalliseen menettelyyn. Puheenjohtaja voi hankkia komitean hyväksynnän kirjallisessa menettelyssä erityisesti silloin, kun päätös- tai suositusluonnoksesta on jo keskusteltu komitean kokouksessa. Tässä tapauksessa puheenjohtaja toimittaa päätös- tai suositusluonnoksen hyväksyntää varten ja vahvistaa määräajan huomautusten ja kantojen esittämiselle asian kiireellisyyden perusteella. Sopimuspuolten, joissa yleissopimus on tullut voimaan, on ilmoitettava sihteeristölle, hyväksyvätkö ne asiaankuuluvan päätöksen tai suosituksen määräajassa vai eivät. Sopimuspuolten, joissa yleissopimus on tullut voimaan ja jotka eivät vastusta päätös- tai suositusluonnosta ennen määräajan päättymistä, katsotaan antaneen hiljaisen hyväksynnän kyseiselle päätös- tai suositusluonnokselle. Puheenjohtaja ilmoittaa sopimuspuolille kirjallisen menettelyn tulokset viipymättä ja viimeistään 14 kalenteripäivän kuluttua määräajan päättymisestä. 13 artikla Alakomiteat ja työryhmät 1. Yleissopimuksen 3 artiklan 5 kohdan mukaisesti perustettu alakomitea tai työryhmä voi antaa suosituksia, valmistella päätöksiä ja suorittaa muita tehtäviä, jotka komitea on sille siirtänyt. 2. Alakomiteoiden ja työryhmien on raportoitava komitealle säännöllisesti ja viimeistään kuukautta ennen kutakin komitean kokousta. 3. Sopimuspuolet, joilla on tarkkailijan asema, ja 1 artiklan 3 kohdassa tarkoitetut tarkkailijat voivat olla edustettuina samalla tarkkailijan asemalla kaikissa alakomiteoissa tai työryhmissä. 14 artikla Viralliset kielet 1. Komitean viralliset kielet ovat englanti ja ranska. 2. Komitealle toimitettavat päätösluonnokset on laadittava sekä englannin että ranskan kielellä. 15 artikla Voimaantulo Tämä työjärjestys voimaan päivänä, jona se hyväksytään.